ศบค.ยอมรับเป็นห่วงสุขภาพจิตประชาชน จากสถานการณ์โควิด-19 เร่งหาแนวทางแก้ปัญหา ลดความสูญเสียจากการฆ่าตัวตาย
ศบค.ยอมรับเป็นห่วงสุขภาพจิตประชาชน จากสถานการณ์โควิด-19 เร่งหาแนวทางแก้ปัญหา ลดความสูญเสียจากการฆ่าตัวตายนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงปัญหาการฆ่าตัวตายที่เพิ่มสูงขึ้น จากผลกระทบสถานการณ์แพร่ระบาดโควิด-19 ว่า รัฐบาลและกระทรวงสาธารณสุข ให้ความสำคัญกับปัญหาดังกล่าว นำชุดข้อมูลทั้งจากสื่อและนักวิชาการมาหารือร่วมกันหลายครั้ง เพื่อหาแนวทางป้องกันและแก้ปัญหา โดยจากรายงานของกรมสุขภาพจิต ยอมรับว่ามีความน่าเป็นห่วงจริง เพราะเป็นวิกฤติทั่วโลก ที่ส่งผลกระทบต่อด้านร่างกายและจิตใจ ซึ่งมีการพยากรณ์ทั่วโลกว่าสถานการณ์โควิด-19 จะทำให้ตัวเลขผู้เสียชีวิตจากการฆ่าตัวตายหรือทำร้ายตัวเองเพิ่มสูงขึ้น ดังนั้นทางกรมสุขภาพจิต ก็จะพยายามเข้าไปดูแล ร่วมกับการแก้ปัญหาด้านเศรษฐกิจ ซึ่งในหลายประเทศก็มีมาตรการ ทำงานร่วมกันหลายฝ่ายหากพบเห็นญาติ หรือบุคคลใกล้ชิดมีแนวโน้มฆ่าตัวตาย ให้แจ้งที่สายด่วนกรมสุขภาพจิต และแม้สถานการณ์ตอนนี้จะมีคนฆ่าตัวตายน้อยกว่าในช่วงต้มยำกุ้ง แต่ก็ต้องแก้ไขปัญหากันต่อไป ด้วยความร่วมมือของทุกภาคส่วน